Trnavska džamija

Trnavska džamija nalazi se u naselju Trnova kod Sanskog Mosta. Sagrađena je prije 1895, a džemat danas broji oko 220 domaćinstava. Historija Prema popisu iz 1895, u Trnovi su postojali džamija i mekteb. Do 1991. džemat je imao oko 290 domaćinstava. Tokom rata u Bosni i Hercegovini, 20. oktobra 1992, džamiju je srušila Vojska Republike Srpske. Njena obnova započela je u augustu 1999, a završena je 26. jula 2009. Istaknuti vakifi džemata su Šupuk Taib, Mujadžić Dedo i Mujadžić Husein. Džemat posjeduje džamiju, u čijem se sklopu nalaze mekteb i gasulhana, imamski stan, četiri parcele koje se koriste kao mezarja te oko 12 dunuma obradivog zemljišta. U džematu se nalazi i Alijino turbe. Imamsku dužnost u džematu obavljali su Hasan ef. Bašić, Muhamed ef. Ćeman, Osman ef. Halilović, Ishak ef. Alukić, Muhamed ef. Alihodžić, Mustafa ef. Brka, Šerif ef. Mustafić, Zuhdija ef. Karaga, Atif ef. Vučkić i Ramiz ef. Mujkić. Trenutni imam je Elmedin ef. Mujkić. Reference